ועדת הכספים, כנסת 20, פרוטוקול מספר 369, 2016-06-08 10:00

משה גפני: אני פותח את ישיבת ועדת הכספים בנושא: תקנות הנפט (תיקון), התשע"ו– 2015.

משה גפני: בבקשה, מי מציג את תקנות הנפט?

<שמעון כהן: בוקר טוב, אדוני, אנחנו מציגים פה בקשה לתיקון תקנות הנפט התשע"ו–2015.

משה גפני: הוא צריך להקריא?

<שמעון כהן: כידוע, בחוק הנפט ישנן כמה אגרות על זכויות נפט.

<שמעון כהן: יש אגרות להיטל מוקדם, אגרות רישיון, אגרות חזקה, אגרות על העברת זכויות.

<שמעון כהן: בשנים האחרונות ביצענו רוויזיה על גובה האגרות, בחינה מחדש של גובה האגרות הקיימות בחוק.

<שמעון כהן: לאחר דיונים מקצועיים שנעשו גם במשרד קיבלנו אישור של מועצת הנפט, קיבלנו אישור של ועדת אגרות בין-משרדית, אישור של משרד האוצר ושל שר האוצר, עשינו התייעצות גם בוועדת הכלכלה.

<שמעון כהן: ועכשיו בשביל לבצע את השינויים צריך אישור של ועדת הכספים.

<שמעון כהן: אסביר בגדול מה השינויים הקיימים, ואז אעבור לקריאת התקנות.

<שמעון כהן: השינויים הנדרשים - השינוי הראשון הוא השוואה בין האגרות הקיימות על היטל מוקדם זכות קדימה לאגרת רישיון.

<שמעון כהן: בפועל, הזכות של היטל מוקדם מאוד דומה לזכות של רישיון מבחינת מהות הזכות, ואין סיבה שיהיה הבדל בין האגרות השונות, בין ההיטל המוקדם לרישיון.

<שמעון כהן: ולכן, אנחנו מבקשים להשוות בין שתי האגרות האלו.

<שמעון כהן: הדבר הנוסף, יש זכויות ביבשה ויש גם זכויות בים.

<שמעון כהן: ביבשה הזכויות הן באופן מדורג, האגרות הולכות ועולות עם השנים.

<שגית אפיק: כל סעיף זה על אגרה אחרת.

<שגית אפיק: שיקריא ויסביר את האגרה.

<שגית אפיק: הוא עכשיו מסביר הכול, את ארבע האגרות.

<שגית אפיק: אולי עדיף לעשות את זה סעיף סעיף פשוט?

משה גפני: תקריא את הסעיף.

<שגית אפיק: תקריא את הסעיף ותסביר אותו, כי אלו ארבע אגרות שאתה ממילא תסביר אותן אחת לאחת.

משה גפני: בלאו הכי נצטרך להקריא את זה.

משה גפני: בבקשה.

<שמעון כהן: "תקנות הנפט (תיקון), התשע"ו–2015 בתוקף סמכותי לפי סעיפים 7א(ד), 19, 63 ו-82 לחוק הנפט, התשי"ב–1952 (להלן – החוק), ולאחר התייעצות עם המועצה, ובאישור שר האוצר לפי סעיף 39ב לחוק יסודות התקציב, התשמ"ה–1985, ובהתייעצות עם ועדת הכלכלה של הכנסת לפי סעיפים 7א(ד), 19 בחוק, ובאישור ועדת הכספים של הכנסת לפי סעיף 1(ב) לחוק-יסוד: משק המדינה, אני מתקין תקנות אלה:".

<שלומית ארליך: רגע, רק כמה הערות בהיבט הזה.

<שלומית ארליך: קודם כול, "בתוקף סמכותי" – התייחסתם לאגרה בעד זכות קדימה, אגרת רישיון, אגרת העברה ושעבוד, אבל אין פה התייחסות בסמכויות לסעיף 27 בחוק שמדבר על אגרת חזקה.

<שלומית ארליך: נראה לנו שגם כדאי להוסיף את זה, כי כתבתם סעיף סמכויות מאוד מאוד רחב.

<שגית אפיק: תבדקו את זה.

<שגית אפיק: תחזרו אלינו עם תשובה.

<שלומית ארליך: תבדקו את הנוסח.

<שגית אפיק: ורק נגיד לפרוטוקול שקיימתם חובת התייעצות עם ועדת הכלכלה.

<שגית אפיק: אתה יכול להמשיך.

<שמעון כהן: תיקון התקנה הראשון הוא תיקון תקנה 5ג - "בתקנה 5ג לתקנות הנפט".

<שלומית ארליך: שזאת בעצם התקנה שמדברת על האגרה של זכות קדימה.

<שמעון כהן: אגרה של זכות קדימה.

<אייל שוקר: מה הכוונה?

<אייל שוקר: חזקה לא משלמים אגרה?

<שמעון כהן: תכף נגיע לזה.

<שגית אפיק: משלמים, משלמים.

<שמעון כהן: התקנה הראשונה: "תיקון תקנה 5ג".

<שלומית ארליך: ביקשנו להוסיף את הסמכות לזה.

<שמעון כהן: "בתקנה 5ג לתקנות הנפט, התשי"ג–1953 (להלן – התקנות העיקריות), במקום" – בתקנות שהגשנו היה כתוב 6.04, אבל המדד ירד, אז אני אתן פה את הנקודה המעודכנת לפי המדד – "במקום 5.93 שקלים חדשים".

<שגית אפיק: 5.98.

<שלומית ארליך: 98.

<שמעון כהן: לא.

<שמעון כהן: היה עוד עדכון ב-1 באפריל.

<שגית אפיק: ירד עוד?

<שמעון כהן: יורד המדד כל הזמן, האגורות רק יורדות.

<שמעון כהן: "במקום 5.93 שקלים חדשים יבוא 9 שקלים חדשים" - זה תיקון התקנה.

<שמעון כהן: כפי שהסברתי מקודם, אני אחזור על זה שוב, ישנן כמה זכויות נפט, זכות נפט נחשבת זכות היתר מוקדם ויש זכות לרישיון.

<שמעון כהן: אין הבדל מהותי בין שתי הזכויות.

משה גפני: למה אתם מעלים את זה כל כך?

<שמעון כהן: אנחנו לא מעלים את זה כל כך.

<שמעון כהן: בסך הכול אנחנו רוצים להשוות בין הזכויות.

<שמעון כהן: יש זכות שהיא רישיון, יש כמה זכויות - - -

משה גפני: במקום 6.04 יבוא 9.18.

<שמעון כהן: במקום 5.93 יבוא 9.

משה גפני: זה משנה.

משה גפני: יבוא 9.18.

<שגית אפיק: 9 - המדד ירד.

<שמעון כהן: יבוא 9.

<שמעון כהן: המספרים התעדכנו בגלל השינוי במדד.

<שמעון כהן: השינוי הוא להשוות בין האגורות שקיימות בהיתר מוקדם לבין האגורות שקיימות ברישיון.

<שמעון כהן: בסך הכול הזכות - - -

משה גפני: אבל למה אתם מעלים את זה?

<שמעון כהן: כי הזכות שהיא היתר מוקדם שוות ערך מבחינתנו גם לזכות שהיא רישיון.

<שמעון כהן: אם אתה משלם אגרה על רישיון איקס כסף, אז צריך להיות היגיון גם - - -

משה גפני: הלאה.

<שמעון כהן: זאת הבקשה לתקנה ראשונה.

<שמעון כהן: התקנה השנייה - "תיקון תקנה 11א 2.

<שמעון כהן: בתקנה 11א לתקנות העיקריות – (1) בתקנת משנה (א), ברישה, אחרי "ביבשה" יבוא "בים או בימה"".

<שלומית ארליך: זאת בעצם אגרה שמדברת על אגרת הרישיון, ופה בעצם הייתה הפחתה.

<שמעון כהן: רק דקה.

<שמעון כהן: סעיף "(2) תקנת משנה (ב) – בטלה".

<שמעון כהן: אני אסביר פה את השינוי.

<שמעון כהן: נכון לעכשיו – כשהתחיל חוק הנפט, כשחוקקנו את החוק הנפט היה אותו דבר, אגרות הרישיון גם ביבשה וגם בים היו אותו דבר, היו זהות.

<שמעון כהן: זה רישיון בים, ביבשה, אין הבדל.

<שמעון כהן: בשנת 63' הוקמה ועדת ידין שבחנה את נושא האגרות ביבשה, כי באותה תקופה בסך הכול היה רק יבשה, ואז היה דיון בכנסת, ועדת הכלכלה ב-66', ואז אמרו: לא יכול להיות שבעל זכות ישב על הזכויות שלו למשך שבע שנים, הוא לא יבצע פעילות, אנחנו רוצים לעודד אותו לבצע פעילות, ועשו מדרג עולה של גובה האגרות - בשנה הראשונה-שנייה סכום מסוים, וזה הולך ועולה.

<שמעון כהן: אלא מה?

משה גפני: אם הוא כן עושה פעילות זה לא עולה?

<אייל שוקר: עולה.

<שמעון כהן: הרציונל הוא שאנחנו רוצים – אסביר לך למה.

<שמעון כהן: אם הוא עושה פעילות - - -

משה גפני: הוא אומר שרצו לעודד פעילות.

<שמעון כהן: אם הוא עושה פעילות בעיקרון הוא עושה קידוח, מגיע לתגלית, ואז כבר עובר לחזקה.

<שמעון כהן: עובר לזכות של חזקה שגובה הרישיון הוא יותר גבוה.

משה גפני: הבנתי.

משה גפני: הלאה.

<שמעון כהן: והוא נשאר בגובה הרישיון.

<שמעון כהן: באותן שנים הים לא היה רלוונטי, פספסו את הנקודה הזאת, זה משהו היסטורי שצריך לתקן.

<שמעון כהן: אין שום סיבה נכון לעכשיו שיהיה הבדל בין ים ליבשה.

<שמעון כהן: לא רוצה להגיד שהזכות בים יותר גבוהה מהיבשה, אבל נניח שזה אותן זכויות.

<שמעון כהן: אבל לא יכול להיות שמישהו עם זכות ביבשה ישלם יותר גבוה מהים, אז אנחנו רוצים להשוות את זה, וזה ההסבר לתיקון.

<שמעון כהן: התקנה השלישית - החלפת תקנה 66א - "במקום תקנה 66א לתקנות העיקריות יבוא: עדכון סכומים – (א) בתקנות אלה, "מדד" - מדד המחירים לצרכן שמפרסמת הלשכה המרכזית לסטטיסטיקה.

<שמעון כהן: (ב) סכומי האגרות בתקנות אלה יעודכנו ב-1 בינואר של כל שנה לפי שיעור השינוי של המדד שפורסם בחודש דצמבר שקדם לו לעומת המדד שפורסם בחודש דצמבר של השנה שקדמה לה".

<שמעון כהן: (ג) המנהל יפרסם בהודעה ברושמות את נוסח תקנות 5ג, 11א, 37א ו-69 כפי שהשתנה עקב האמור בתקנה זאת".

<שמעון כהן: השינוי כאן, כפי שאמרנו מקודם, האגרות מתעדכנות, התעדכנו עד עכשיו כל רבעון.

<שמעון כהן: זאת בעצם בקשה של משרד האוצר, שהשינוי באגרות יהיה פעם בשנה ולא פעם ברבעון.

<שמעון כהן: בסך הכול האינפלציה עכשיו גם לא גבוהה, גם למעלה גם למטה, אז שלא יהיה שינוי דרסטי, השינוי יהיה אחת לשנה.

<שמעון כהן: זאת התקנה.

<שלומית ארליך: רק שימו לב שכאן באמת יש את ההפניה ב-(ג) לסעיף 37א, שזאת בעצם אגרת החזקה, לכן אמרנו שגם צריך להכניס את זה למעלה.

<אלעד גולן: בסדר גמור.

<שמעון כהן: "החלפת תקנה 4.

<שמעון כהן: במקום תקנה 69 לתקנות העיקריות יבוא: "אגרת העברת זכויות או שעבודן".

<שמעון כהן: "אגרת רישום של העברה או שעבוד של זכות נפט, או של טובת הנאה שבה, תהיה בסכום של 43,500 שקלים חדשים.

<שמעון כהן: אגרת רישום כאמור תשולם בעד הגשת כל בקשת רישום נפרדת, ותוגש בנפרד בידי כל בעל זכות או טובת הנאה שבה המבקש להעבירה או לשעבדה.

<שמעון כהן: " השינוי כאן - יש מקרים של בקשות שמגיעות אלינו למשרד האנרגיה לאגף הנפט ואחר כך למועצת הנפט, בקשות של העברות זכויות.

<שמעון כהן: בן-אדם קיבל רישיון, אחר כך הוא מבקש להעביר זכויות לגוף אחר, או שהוא צריך לשעבד את הזכות לבנק, או שהוא צריך להעביר טובת הנאה של תמלוגי-על.

<שמעון כהן: הבקשות האלו הן בקשות שהיקף העבודה שלהן – גם הבקשות עצמן, כי הוצאנו הנחיות, מאוד חשוב לנו, סך הכול מדובר על נכסים ששווים בין עשרות מיליוני דולרים למיליארדי דולרים והוצאנו הנחיות איך צריך להגיש את הבקשות, יש בדיקות מקצועיות, בדיקות חשבונאיות.

<שמעון כהן: אנחנו משקיעים עשרות ומאות שעות עבודה על בקשות - לבדוק אותן, לבחון אותן מכל ההיקפים.

<שמעון כהן: והאגרה שכתובה פה קיימת כרגע בחוק, היא 101 שקלים.

<אייל שוקר: כמה בקשות מוגשות בשנה?

משה גפני: מי הדובר?

<אייל שוקר: מנכ"ל "הזדמנות ישראלית", שותפות שעוסקת בחיפושי נפט וגז בארץ.

משה גפני: אה, אבל אתה יכול לדבר רק ברשות ממני, אז תמתין, תכף אאפשר לך.

<שמעון כהן: המשרד משקיע, כי מאוד חשוב להשקיע הרבה מאוד שעות, גם של יועצים חיצוניים וגם של המשרד וגם של מועצת הנפט, כי אלו נכסים, כמו שאמרתי, בעלי ערך רב, ואנחנו בודקים בדיקות עם עלויות כספיות מאוד מאוד גבוהות, והאגרה שקיימת כרגע - 101 שקלים לבקשה כזאת היא אגרה לדעתנו לחלוטין לא נכונה.

<שמעון כהן: מה שעשינו, לדעתי זה גם משהו שהתפספס בחוק, אם תשימו לב שבסך הכול בכל האגרות ברישיון מדובר על 100 שקל לשנה הראשונה ל-1,000 דונם, כאשר הרישיון הוא 400,000 דונם.

<שמעון כהן: בסך הכול לדעתי פספסו בסוף ל-1,000 דונם על 101 שקלים שכתוב בחוק.

<שמעון כהן: מה שעשינו פה, אמרנו שהבקשה בדרך כלל בכל רישיון מדובר על 400,000 דונם, זה 43,500, זה לכל הרישיון, שזאת האגרה הכי נמוכה שקיימת לכל רישיון קיים שאנחנו מעניקים זכות.

<שמעון כהן: מעניקים זכות, אם זאת העברת זכות, הענקת זכות למישהו, והוא מעביר את זה לבן-אדם אחר.

משה גפני: זאת התקנה האחרונה.

<שמעון כהן: זאת התקנה האחרונה.

<שגית אפיק: יש את התחילה גם.

משה גפני: יש עוד אחת?

<שגית אפיק: את התחילה.

<שלומית ארליך: רק פה בסעיף קטן (ב), למה צריכים את התוספת של סעיף קטן (ב)?

<שלומית ארליך: למה ההתייחסות הזאת לבקשה הנפרדת?

<שמעון כהן: סעיף קטן (ב) בעיקרון, כי לפעמים מגיעות בקשות של כמה בעלי זכויות ושל סוגים שונים של העברות.

<שלומית ארליך: אז מה המשמעות עכשיו?

<שלומית ארליך: שכל בקשה של כל בעל זכות גם אם היא הוגשה ביחד בעצם האגרה תשולם עליה כאילו בנפרד?

<אלעד גולן: תיחשב כבקשה נפרדת לעניין האגרה.

<שמעון כהן: תיחשב כבקשה נפרדת לעניין האגרה, זה כרגע מה שמצוין.

<שגית אפיק: היום זה לא היה לגבי כל בקשה נפרדת?

<שמעון כהן: היום זה היה בנפרד, אבל זה 101 שקל.

<שגית אפיק: אז לא כתבתם את זה, ועכשיו אתם כותבים את זה כדי שזה יהיה ברור.

<שמעון כהן: אבל הפרשנות שכרגע אנחנו לוקחים זה בנפרד.

<שגית אפיק: והעלאה כזאת משמעותית היא - - -

<שמעון כהן: ההעלאה היא נכונה, היא משמעותית, אבל כשאתה מתחיל ממשהו לא הגיוני, הסברתי מה יכול להיות.

<שגית אפיק: ה-100 שקלים נקבעו ב-53' בעצם ומאז לא עודכנו, צריך גם את זה להגיד.

<שמעון כהן: לדעתי פשוט ה-101 הכוונה שלו הייתה ל-1,000 דונם ולא רשמו את זה.

<שמעון כהן: אבל גם לא נכון, סך הכול מדובר פה על העברת זכויות של נכסים, כמו שאמרתי, מאות מיליוני דולרים או מיליארדים.

<שמעון כהן: זמן ההשקעה שאנחנו משקיעים היא מאות שעות עבודה.

משה גפני: בבקשה, אדוני, אתה רוצה לשאול או להתייחס בקצרה?

<אייל שוקר: אתייחס בקצרה.

משה גפני: איך אתה קשור לעניין הזה?

<אייל שוקר: "הזדמנות ישראלית" היא שותפות ציבורית, למעלה מ-90% מוחזקים על-ידי הציבור, לא על-ידי שום בעלי שליטה - - -

משה גפני: זה לא חשוב, הציבור בעלי זה – אני רק - - -

<אייל שוקר: היא עוסקת בתחום הזה בדיוק.

<אייל שוקר: "הזדמנות ישראלית" מכירה היטב את מועצת הנפט, פועלת ומגישה בקשות להעברת זכויות, זה משהו שהוא - - -

משה גפני: אם יש לכם את הרישיון הזה, מה היקף הפעילות שלכם?

<אייל שוקר: "הזדמנות" היום מחזיקה בחמישה רישיונות ימיים ועוד רישיון יבשתי.

משה גפני: כמה כסף?

משה גפני: אנחנו מדברים על היקף פעילות של 50,000 שקל, אז זה לא בסדר, אבל אם מדברים על 50 מיליון, אז זה כבר מתחיל להיות אחרת.

<אייל שוקר: אסביר, כבוד היושב-ראש, לשותפות כמונו שנמצאת בשלב החיפושים אין הכנסות.

משה גפני: מר שוקר.

<אייל שוקר: היקר.

משה גפני: טוב.

משה גפני: הצטרפתי למה שאמרת.

משה גפני: יש הבדל – זה לא חשוב אם אתה מרוויח או לא מרוויח, בן-אדם לא הולך להפסיד.

משה גפני: אתה מתכנן להרוויח, ואני מאחל לך בהצלחה.

<אייל שוקר: תודה.

משה גפני: יש הבדל בין האגרה שהם אומרים על פעילות שההיקף שלה, לא ההכנסות או ההוצאות, היקף הפעילות שלה הוא סכום קטן, שזה נראה חסר הגיון לחלוטין - מה אתה מעלה את זה לסכומים כאלה, לבין היקף פעילות שהוא בסדרי גודל מאוד גדולים, שאז זה הופך להיות נורמלי.

משה גפני: מה היקף הפעילות?

<אייל שוקר: אני חושב ש"הזדמנות ישראלית" מגישה בקשות למועצת הנפט, אני חושב שבמקסימום הגשנו חמש בקשות בשנה אחת.

<אייל שוקר: אבל זה בסיס - - -

משה גפני: לא על זה.

<אייל שוקר: אני אסביר.

<שגית אפיק: זה לא משנה.

<שגית אפיק: אין לו עדיין – הוא רק בשלב החיפושים, אז יש לו רק אגרת היתר מוקדם.

משה גפני: רציתי לקבל תמונה.

משה גפני: הרי אני לא מחפש נפט.

משה גפני: אני לא מתחייב על העתיד אבל כרגע.

משה גפני: אם מדובר על היקף פעילות, החיפושים שבהם הם עוסקים זה היקף פעילות גדול, אז באמת ה-100 שקל זה צחוק, וה-40,000 נשמע הגיוני.

<שמעון כהן: גובה קידוח בים זה 100 מיליון דולר.

<שמעון כהן: קידוח לפני התגליות.

משה גפני: אם זה ההיקף אז זה נשמע הגיוני.

משה גפני: לכן שאלתי אותו מה היקף הפעילות, לא מה הוא מרוויח, מה הוא מפסיד.

<אייל שוקר: אז אגיד ברקע שהקידוח האחרון שהיה בים היה ב-2013.

משה גפני: בסדר.

משה גפני: אז מה אתה שואל אותם?

<אייל שוקר: אני רוצה להגיד דבר כזה, אני חושב שקודם כול כל הצעות החוק האלה והשינויים בתקנות הן בסך הכול באים לעשות דבר אחד ולבצר, צריך להבין שבענף הזה קיים מונופול.

<אייל שוקר: לא מפליא שאין אף נציג של המונופול כאן, כי כל התקנות וההנחיות החדשות, הכול בקו אחד - להקשות את הפעילות על שאר המתחרים ולייצר תחרות, כשהמדיניות המוצהרת של הממשלה גם במסגרת מתווה הגז היא לעודד תחרות.

משה גפני: אני מבטיח לך בעזרת השם, ואני מבקש ממנהל הוועדה, שכשיהיה דיון על מה שעכשיו אמרת - להזמין אותך.

<אייל שוקר: תודה.

משה גפני: זה לא הדיון.

משה גפני: הדיון מאוד טכני.

<אייל שוקר: אבל זו ההשלכה.

משה גפני: ההשלכה – אני יודע, בסדר.

משה גפני: למה אלה שהם מונופול שיצטרכו לשלם את כסף הזה הם לא פה?

<אייל שוקר: גם אני צריך לשלם את הכסף הזה, זה לא רק הם.

משה גפני: אז למה הם לא פה?

<אייל שוקר: כי זה – אני לא רוצה לדבר על אחרים – אבל העובדה שהם לא פה - - -

משה גפני: כן, אומר מה?

<אייל שוקר: שהם לא מעוניינים בתחרות.

משה גפני: אבל הם אמורים לשלם עכשיו יותר כסף.

<אייל שוקר: ההכנסות שלהם הם במיליארדים בשקלים.

משה גפני: ואתה במאות מיליונים.

<אייל שוקר: לא.

<אייל שוקר: אני אפס.

<אייל שוקר: אני עדיין בשלב ההוצאות.

<אייל שוקר: אין לי רווח של שקל אחד.

<אייל שוקר: התעשייה הזאת - - -

משה גפני: בקיצור, אין לי כבר את הזמן לזה.

משה גפני: אתה מתנגד לזה?

<אייל שוקר: ודאי שאני מתנגד.

משה גפני: למה אתה מתנגד?

<אייל שוקר: קודם כול, העלייה היא לא מידתית.

משה גפני: לא מידתית.

משה גפני: בסדר, אבל - - -

<אייל שוקר: מ-100 שקל ל-43,000 שקלים.

<אייל שוקר: זה לא משנה אם אני מגיש בקשה להעביר 5% ברישיון או 100% ברישיון התשלום הוא אותו תשלום.

משה גפני: נכון?

<שמעון כהן: כן.

<אייל שוקר: הבקשות האלה, הדיונים האלה במועצת הנפט זה מה שנקרא הבייסיק של התעשייה שלנו.

<אייל שוקר: קיבלת רישיון, אתה עכשיו – אחת הדרכים לממן אותו זה הוא לצרף שותפים.

<אייל שוקר: העובדה היא – נמצאת פה אלה שמייצגת את האיגוד – האיגוד כלל - - -

משה גפני: איזה איגוד?

<אייל שוקר: איגוד תעשיות מחפשי הנפט בישראל.

משה גפני: טוב.

<אייל שוקר: האיגוד הזה שקם היו חברים בו קרוב ל-20 חברים, היום מרבית החברות כבר נסגרו, כי כל הפעולות, כל הרגולציה העודפת הביאו אותם או לסגור את הפעילות, כי אין להם אמצעים, או לחפש - - -

משה גפני: מה אתה רוצה ממני?

משה גפני: אני לא אשם בזה, אני לא אישרתי את זה.

<אייל שוקר: אני לא מאשים.

<אייל שוקר: אני מספר.

משה גפני: תגידו בבקשה למה אתם מתנהגים ככה?

<אייל שוקר: אני נותן רקע.

משה גפני: בסדר, בסדר, הבנתי.

<אייל שוקר: אני חושב שבתחום שיש בו מונופול כל כך חזק ויש עוד מעט שחקנים שנשארו, ששרדו - - -

משה גפני: יש ממונה על ההגבלים העסקיים.

<אייל שוקר: אין פה שום בעיה.

משה גפני: צריך התייעצות עם ועדת הכלכלה.

משה גפני: אני מזדהה אתך רעיונית.

<אייל שוקר: אני שמח.

משה גפני: אבל אין לי מה לעשות עם זה.

<אייל שוקר: באתי להביע את מחאתי.

משה גפני: להפך, אני חושב שאתם צריכים להכפיל את הסכום שלא יהיה פה מונופול, עם כל הכבוד.

<אייל שוקר: אני באתי להביע את מחאתי על העובדה שמקשים עלינו.

משה גפני: עשית את זה מאוד יפה.

משה גפני: אני מבקש תשובה.

<אייל שוקר: אני מכבד את שמעון, אני מכיר אותו שנים רבות.

משה גפני: אני מוכן לשמוע הרבה ולדבר ולדון והכול בדבר שהוא בסמכותי.

משה גפני: זה לא בסמכותי.

<טמיר כהן: זה מעבר לזמן.

משה גפני: תשובה בקצרה.

משה גפני: הבנתי מה שהוא אומר, הוא צודק, לא רלוונטי לגבי העניין הזה.

<שמעון כהן: קודם כול, לגבי נושא עידוד מאגרים קטנים או עידוד הגופים הקטנים, משרד האנרגיה פועל בימים האחרונים יחד עם משרד האוצר לקדם ממש כמה דרכים לעודד פעילות של גופים חדשים על מנת באמת לנסות להגיע למתחרים נוספים במשק.

<שמעון כהן: הדברים האלו נכתבו בהחלטת ממשלה, ובחודשים הקרובים כבר נפרסם את התוצאות.

<שמעון כהן: אבל הדיון כאן לא רלוונטי לעידוד.

<שמעון כהן: העידוד למאגרים קטנים - יהיו דברים מאוד יפים, מאוד טובים באמת לעודד גופים להיכנס לתעשייה.

<שמעון כהן: ואנחנו מאמינים - - -

<שגית אפיק: ואתם לא חושבים שדרך האגרה של העברת זכות, זכות קדימה צריך לעשות הבחנה בין גדולים לקטנים?

<שמעון כהן: ממש לא.

<אייל שוקר: אבל אני חושב שכן צריך להתייחס, אם אני רוצה - - -

משה גפני: דקה.

משה גפני: כן.

<שגית אפיק: לתקנות שלנו זה הדבר היחיד שרלוונטי בעצם.

<אייל שוקר: אבל יש פה עיוותים.

<אייל שוקר: אם אני עכשיו רוצה להעביר לך 5% אני צריך לשלם, את צריכה לשלם.

<שמעון כהן: לא, לא, רק אגרת רישום.

<שרה ונסו: יהיה לך פטור בהתחלה בתור - - -

משה גפני: מי הגברת?

<שרה ונסו: ממשרד האוצר, אני מרכזת ועדת האגרות.

משה גפני: את אחראית על מה?

<שרה ונסו: על ועדת האגרות.

<שגית אפיק: איפה מופיע שיהיה לו פטור בהתחלה?

<שרה ונסו: יש לנו עכשיו צוות שמוקם על-ידי מנכ"ל משרד האוצר בנושא הפטור מאגרות לעסקים קטנים, ובין היתר בוחנים אגרה לעסקים, כאילו - - -

<שגית אפיק: בוחנים.

משה גפני: אני מתכוון לקיים על זה דיון בשבוע הבא כאן בוועדה, על הנושא של האגרות.

<שרה ונסו: עדיין לא גיבשו את ההמלצות.

<שמעון כהן: אנחנו לא מכירים את הדברים, אני לא יודע אם הם יימשכו.

משה גפני: תקנות.

משה גפני: אני הולך לקיים את הדיון הזה.

משה גפני: רציתי אפילו השבוע.

<שרה ונסו: בינתיים עוד אין שום המלצות כי עדיין עוד לא קיבלנו - - -

משה גפני: יכול להיות שהוא יקבל פטור מהאגרות האלה?

<שרה ונסו: בהתחלה כעסק - - -

<שגית אפיק: הם מקיימים דיונים על הבחנה בין הקטנים לגדולים, ויכול להיות שהם יעשו הקלות בלי קשר לתקנות.

<שרה ונסו: לא הקלות.

<שרה ונסו: פטור מאגרות לעסק חדש.

משה גפני: אתם חדשים?

<אייל שוקר: אני לא עסק חדש.

<טמיר כהן: לא, הוא פעיל.

<שרה ונסו: פעם ראשונה שאתה מגיש, כנראה שיהיה לך פטור.

<אייל שוקר: אני חושב שזה לא רלוונטי לאף אחד מהפניות למועצת הנפט שיהיו מהיום והלאה.

<שרה ונסו: אז אתם צריכים באמת לשלוח - - -

משה גפני: בבקשה.

<שמעון כהן: אז אנחנו ממש לא לטובת המונופולים, הפוך, אנחנו עושים את הכול לעודד חיפושים גם של גופים קטנים, הם לא קטנים אבל הם קטנים לעומת המונופולים.

<שמעון כהן: סך הכול, כפי שאמרתי, פעילות בזכויות נפט זאת פעילות במאות דולרים.

משה גפני: אם אתם עושים פעילות כדי לעודד קטנים יותר לעומת המונופולים, אז אתם צריכים לעזור לו באגרות.

<שמעון כהן: אנחנו נעזור להם בדברים אחרים שאפשר לעזור להם, אבל לא באגרה.

<שמעון כהן: כשאתה עושה אגרה, אתה לא עושה אגרה בין - - -

משה גפני: אבל אתה יכול לקבוע שהאגרה תשולם על-ידי מי שהיקף הפעילות שלו - - -

<שמעון כהן: תפקידה של אגרה היא לא רווח או הפסד, זה לא מס, זה לא היטל, זה לא גולגלות תמלוג, זאת אגרה על רישיון, על זכות.

משה גפני: במה תעזור לו?

<שמעון כהן: יש כמה דרכים.

משה גפני: מה למשל?

משה גפני: תן לי דוגמה במה תעזור לו.

<שמעון כהן: בנושא עידוד מאגרים קטנים?

<שמעון כהן: יש גם הצעות, כרגע זה בשלב ההצעות, אנחנו לא הולכים להעלות את זה.

משה גפני: מה למשל?

משה גפני: תן לי דוגמה, מה אתה עוזר לו?

משה גפני: אתה מעלה אותו לתורה?

משה גפני: מה?

משה גפני: מה אתה עוזר לו?

<שמעון כהן: אני אשמח להעלות אותו לתורה קודם כול.

משה גפני: לא, אבל מה אתה עוזר לו? מה?

משה גפני: אם אתה לא פוטר אותו מהאגרה הזאת, אז מה אתה כן יכול לעזור?

<שמעון כהן: הרעיונות הם הקלות מסוימות – ייתכן, ייתכן הקלות מסוימות בנושא המיסוי או בנושא ששינסקי, איך – בחישוב של - - -

משה גפני: האמירה שאתה אומר עכשיו היא אמירה של - - -

<שגית אפיק: אומרים שיש החלטת ממשלה.

משה גפני: שמה?

<אלעד גולן: החלטת ממשלה לפעול לעידוד.

<שגית אפיק: הוא אומר שיש החלטת ממשלה לפעול לעידוד, והם מנסים לתרגם אותה לצעדים מעשיים.

משה גפני: אז אני שואל האם זאת אמירה - - -

<שמעון כהן: זאת לא אמירה סתם, זאת החלטת ממשלה.

<אייל שוקר: אבל בפועל בינתיים לא נשארו כבר חברות קטנות מלבד המונופול.

<אייל שוקר: המונופול שולט, אין עוד מאגרים.

<שמעון כהן: אתה.

<אייל שוקר: אני?

<אייל שוקר: נכון, אבל אני אתן דוגמה, שאר החברות כבר התחילו להסתכל מחוץ לישראל.

<שמעון כהן: זה לא נכון, אדוני, זה לא נכון.

<שמעון כהן: השותפויות קיימות, כל השותפויות שהיו קיימות לא השתנו.

משה גפני: כן, אבל אתה כל הזמן הולך לכיוון הזה, אתה עושה טעות.

<אייל שוקר: אני יודע.

משה גפני: אני מנסה לעזור לך.

משה גפני: אתה הולך אתי למקומות שבהם – בסדר, אתה יודע מה, אמרת אמירה יפה, היא יכולה אפילו להיות מקובלת עלי, הכול בסדר.

משה גפני: לא פתרנו שום בעיה.

משה גפני: אני מנסה לסחוט ממנו אמירה שהוא הולך לעזור לך, שאף על פי שאתה תצטרך לשלם אגרה, אבל בדברים אחרים הוא יעזור לך.

משה גפני: לסחוט, התכוונתי לא במובן השלילי של המילה, הרי אנחנו רוצים, כפי שאמרת, להתגבר על הנושא של המונופולים, שיהיו חברות נוספות כמוך למשל.

משה גפני: אני מבקש ממנו אמירה, אז הוא אומר שהייתה החלטת ממשלה.

<אייל שוקר: אז אני רוצה להגיד שגם האגרות האלה חייבות להיות מידתיות.

<אייל שוקר: מה אני מבקש ממועצת הנפט?

<אייל שוקר: במה לדון.

<שמעון כהן: מדובר פה על אגרות של העברת זכויות או טובת הנאה, סך הכול.

<אייל שוקר: בכל פנייה למועצת הנפט פשוט אין אגרה.

<שגית אפיק: תחילה ותחולה, שיקריא אותו, הוא לא הקריא אותו והסביר.

משה גפני: תקריא את סעיף התחילה.

<שמעון כהן: "תחילה ותחולה - תחילתן של תקנות אלה, למעט תקנה 3" - - -

<שלומית ארליך: תקנה 3 היא בעצם התקנה שמתקנת את תקנה 66א שמדברת על המדד.

<שמעון כהן: "שלושים ימים מיום פרסומן (להלן – יום התחילה).

<שמעון כהן: "

<שלומית ארליך: מה זה אומר לגבי תקנה 3?

<שלומית ארליך: מתי אתם רוצים שהיא תתחיל?

<שלומית ארליך: עם פרסום התקנות?

<שמעון כהן: כן.

<שלומית ארליך: כן.

<שלומית ארליך: אוקיי.

משה גפני: אני מבקש לדחות את זה קצת.

<שמעון כהן: לדחות מה?

משה גפני: את תאריך התחולה.

משה גפני: בכל אופן, לתת לאנשים להתארגן, לראות מה עושים עם זה, יש פה העלאה גדולה בסעיף הזה.

<שגית אפיק: תקריא את (ב).

<שמעון כהן: "תקנות אלה יחולו אף לגבי זכויות שהיו קיימות ערב יום התחילה וטרם הוגשה בקשה לרישום לגביהן.

<שמעון כהן: " לגבי רישיונות קיימים, אם יש פה שינוי של האגרה של הרישיון.

<שמעון כהן: דרך אגב, נכון להיום אין הרבה רישיונות קיימים, הים לאט לאט התרוקן.

<שמעון כהן: אנחנו מתכוונים להוציא מכרז לרישיונות חדשים, וזה דווקא טוב ונכון להעלות את ההצעה הזאת לתיקון התקנות במועד הזה.

<שלומית ארליך: כמה רישיונות קיימים יש?

<שמעון כהן: כרגע יש שמונה רישיונות, כשהיו בעבר כמעט 40 רישיונות.

<שמעון כהן: רוב הרישיונות פגו.

<שלומית ארליך: אז מה קורה לגבי שמונה הרישיונות הקיימים?

<שמעון כהן: זה יחול עליהם.

<שגית אפיק: זה יחול גם עליהם.

<שמעון כהן: יחול עליהם לגבי השינויים.

<שמעון כהן: השינויים לא יהיו מהותיים.

<שמעון כהן: רוב הרישיונות שקיימים כרגע, גם השמונה זה שנה שביעית או שנה שישית שלהם, ההשפעה מינורית.

<שלומית ארליך: בסעיף קטן (ב) כתוב: "וטרם הוגשה בקשה לרישום".

<שמעון כהן: הכוונה לגבי בקשה להעברת זכויות.

<שלומית ארליך: אז מה קורה לגבי זכויות שהיו קיימות אבל הוגשה כבר בקשה לרישום, אז הם כבר שילמו את האגרה?

<שמעון כהן: מה שהוגש כבר בקשה לרישום ישלמו את הבקשה לרישום - -

<שגית אפיק: לפי האגרות הקודמות.

<שמעון כהן: - - לפי האגרות הקודמות.

<שמעון כהן: אנחנו צריכים לתת זמן סביר.

<אייל שוקר: מה קורה עם בקשה שהוגשה לפני שנתיים ועדיין לא התקיים דיון לגביה?

<אייל שוקר: מה מועד התשלום שאני צריך לשלם?

<שמעון כהן: כמובן, אמרתי, לא רק שנתיים, גם אם זה חודש - לפי התקנות הקודמות.

משה גפני: הוא צודק, רגע.

משה גפני: הוא צודק.

<אייל שוקר: זה משהו אחר.

<שגית אפיק: התקנות הקודמות.

<שגית אפיק: התקנות הקודמות יחולו, הוא הבהיר את זה.

<שמעון כהן: הבהרתי את זה.

<שגית אפיק: אומרים לפרוטוקול: אם הוגשה בקשה – אנחנו גם לא הבנו את זה, אגב, בצורה מאוד נקייה.

<אייל שוקר: שאלתי שאלה אחרת.

משה גפני: רק רגע, אתה הורג אותי לגמרי, אתה שואל שאלות נכונות, אני הולך לעזור לך, אתה הולך עוד הפעם לציונות.

משה גפני: הוא שאל שאלה - אני הגשתי בקשה אליכם לפני שנתיים, ואז התקנות והאגרות שחלו היו 100 שקלים, משהו מצחיק.

<שמעון כהן: הוא ישלם.

משה גפני: אתם לא דנתם בזה מסיבות שונות – לא חשוב מה – ואני הגשתי את הבקשה בזמן לפני הרבה זמן.

משה גפני: כמה הוא ישלם?

משה גפני: עכשיו אתם מאשרים.

<שמעון כהן: מה שהיה.

משה גפני: 100 שקל, למשל.

<שמעון כהן: כן.

<שגית אפיק: אז צריך לתקן את הנוסח של הסעיף.

משה גפני: אז מה אתה רוצה?

משה גפני: אז הם דווקא נחמדים.

<שגית אפיק: זה לא מנוסח בצורה כזאת.

<שלומית ארליך: זה צריך להיות ברור.

<שלומית ארליך: בוא נבהיר רגע.

<אלה פדבה: זה לא רשום.

<שלומית ארליך: צריך להיות ברור שזה יחול גם על זכויות שהיו קיימות ערב יום התחילה, וזה יחול גם על זכויות שהיו קיימות ערב יום התחילה וטרם הוגשה בקשה לרישום, כי הבקשה לרישום - אתה מתייחס לזה רק לגבי אגרת הרישום.

<שמעון כהן: לגבי הסעיף.

<שגית אפיק: אבל אתה אומר שזה יהיה על כל האגרות.

משה גפני: אז אנחנו מוסיפים את זה.

<שמעון כהן: מקובל עלי.

<שמעון כהן: זאת הכוונה.

<שמעון כהן: אם זה לא היה מובן, נשמח לנסח, ותודה ליועצות המשפטיות של הוועדה.

<אלעד גולן: נבהיר את זה.

<שגית אפיק: אתה יכול להצביע.

משה גפני: תקנות הנפט (תיקון), התשע"ו– 2016, בעניין שינוי בסכומי האגרות כפי שהוקראו על-ידי מר כהן שמעון, עם השינויים שדובר עליהם והתוספת שהייתה עכשיו בסוף.

משה גפני: מי בעד אישור התקנות?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: התקנות אושרו.

משה גפני: תודה רבה.

משה גפני: הישיבה נעולה.